**Et udpluk af kommentarer ud for underskifter af TimesUp Manifest Danmark.**

**Skuespiller:**

Jeg skriver under fordi jeg er dybt ramt og stadig påvirket af de oplevelser jeg har haft af seksuelle krænkelser på skolen og ude i branchen og den ydmygende følelse det gir, når jeg ikke har fået sagt fra og sat min grænse. Den følelse som gennem mange år (siden jeg var 14 år) og mange oplevelser, pludselig blev en del af mit selvbillede 'sådan en er jeg åbenbart- en man gerne bare må tag på'! Jeg skriver under i håb om at slippe for den skyld og skam det sætter i kroppen, som ikke tilhører mig, men som var nemmere at tage til mig end at sige fra, fordi ' var det mig der måske bare lige var sart!' Nej! Altså nej nej nej! Jeg er så rørt over alle de historier og jeg genkender og har haft så ondt i maven hver dag og jeg skriver under fordi nu er det nu! Og det skal STOPPE og jeg er stolt af at være en del af kampen! Det giver en følelse af velvære, styrke, selvrespekt og power ild i øjnene! Farvel til følelsen af skam og lammelse og nedladende indre uro! ❤️ Jeg skriver under fordi denne kamp giver mig styrke og healer noget dybt inden i mig!

**Ditte Maria Bjerg, instruktør**

Jeg skriver begejstret under fordi dette er en historisk mulighed! For ligestilling og respekt i vores branche til gavn for kunsten! Og så er det et slag for solidaritet med en masse andre mennesker verden over der osse siger stop! Nu!

**Charlotte Sachs Bostrup, filminstruktør**

Det er på tide at gøre op med en kultur, hvor kvinder ikke respekteres på lige fod med mænd. Sexisme og overgreb imod kvinder har været hverdag. Nu skal det stoppe,

**Dina Rosenmeyer, skuespiller:**

#MeToo #StopStilheden Sammen er vi stærke.

**Nicolai Bentsen, scenetekniker, fællestillidsmand:**

Jeg har som mangeårig tillidsmand i vores branche altid arbejdet for, at alle bliver behandlet respektfuldt, og at alle har ret til lige muligheder og rettigheder. Men vi må erkende, at arbejdsmiljøet og de uskrevne regler ikke er ens for mænd og kvinder. Det skal stoppe nu.!

**Line Arlien Søborg, fhv børneskuespiller**

Vi skal vise vores døtre og sønner, at vi ønsker en ligeværdig kultur, hvor der er nultolerance overfor grænseoverskridende sexisme. For begge parters skyld. Dette manifest kan være med til at bane vejen.

**Lykke Meyer Vejborg, Leder af Akademiet for Scenekunst**

Det er måske den største bevægelse jeg har oplevet i mit liv. Det er så vigtigt vi ændrer den frygtlige kultur som har ligget som en mærkelig tavs accept hos så mange, i så mange år.

**Nina Flagstad, scenograf**

Døren til fremtiden står på klem….

**Sara Smed, teaterskrædder, designer**

Jeg underskriver fordi jeg som så mange andre har oplevet krænkelser, omend i mindre grad og var, er og har tænkt mig at forblive en del af vores alle sammens kreative branch med plads til diverse farverige udskejelser så længe det ikke krænker nogen

**Tina Tarpgård, koreograf**

Jeg skriver under fordi det er et fælles anliggende og fælles ansvar at gøre op med magtmisbrug i alle dens former

**Mette-Ann Schepelern, filminstruktør**

Et af de vigtigste skridt mod en mere sund og ligeværdig kultur i vores brancher. Helt ufatteligt vigtigt - og et virkeligt velskrevet manifest.

**Catia Hauberg Engel, scenograf**

Jeg skriver under fordi jeg tror på at empati, bevidsthed og åbenhed er vejen til et sundere arbejdsmiljø uden overgreb, og til mindre undertrykkende magtstrukturer.

**Skuespiller**

"Jeg skriver under fordi jeg selv har oplevet sexchikane - mange i min omgangskreds har oplevet sexchikane og fordi jeg mener magtfulde mænd bruger, læs misbruger deres position til at undertrykke kvinder."

**Nanna Møller, skuespiller**

..denne bevægelse er politisk noget af det vigtigste, der er sket i mange år. Et skridt på vej til regulær ligestilling - til glæde for både kvinder og mænd. Ligeværdige og sammen blir vi stærkere

**Anna Berentina, Skuespiller**

Jeg skriver under, fordi sexisme, seksuel chikane, seksuelle overgreb og magtmisbrug -mod ALLE mennsker og køn - på arbejdspladser såvel som i hjemmene, stopper nu. Det hele må frem i lyset, og skylden placeres der den hører hjemme - aldrig hos dem der er ramt. Det skal være farligt at være krænker - ikke at være den der er krænket. Og vigtigst; det skal aldrig ties om igen. 2017 vil for altid stå som en milepæl i denne kamp. #stopstilheden

**Albert Bendix Teaterchef/Kunstnerisk Leder**

Jeg er enig og i Scandinavian American Theater Company (SATC), som jeg er leder af, har vi skrevne regler om nul-tolerance overfor sexisme, seksuel chikane og seksuelle overgreb.

**Alvin Olid Bursøe, skuespiller**

For mig giver det kun god mening, at vi værner om vores rettigheder som mennesker og dyrker den fælles bevidsthed der er opstået på baggrund af #metoo fænomenet. Jeg skriver under fordi jeg tror på, at vi er stærkere sammen.

**Rumle Hammerich, filminstruktør**

Jeg ønsker at kvinder og mænd skal kunne se hinanden i øjnene uden frygt.

**Malene Flindt Petersen, filmproducer:**

Jeg skriver under fordi det er tid til en kulturændring og fordi vores sønner og døtre skal vokse op i en kultur hvor der er nultolerance overfor grænseoverskridende sexistisk opførsel.

**Klara Utke Acs, danser**

Jeg skriver under fordi det må være på tide at gøre op med den sexisme som er dybt forankret i disse brancher og stoppe undskyldningerne om, at friheden til at udøve kvindehad kan være et nødvendigt grundlag for kunstneriske udfoldelser og ‘det mandlige geni’. det er en myte. og der må skabes rammer som sikrer os, der til tider arbejder med magtsyge og manipulerende personligheder.

**Puk Schaufuss, skuespiller**

Fordi sagen er vigtig og fordi jeg, men dog ikke i mit profesionelle liv, også har haft oplevelser som ikke burde finde sted. Det jeg har været ude for, kan slet ikke sammenlignes med de overgreb som mange af jer har været ude for, Hos mig har det været blottere i toget og en fyr der onanerede ved siden af mig i biografen, en der fulgte efter mig og råbte at nu kom han og voldtog mig. Aldrig har jeg løbet så hurtigt og med hjertet oppe i halsen. Den angst burde kvinder ikke have. Derfor.

**Christian Edvard Halberg, manuskriptforfatter**

Et "fordi" burde slet ikke være nødvendigt, men det har det desværre vist sig at være. Jeg skriver under, fordi jeg brænder for arbejdet med film. Jeg kan ikke se mig selv arbejde i nogen anden branche. Men jeg ønsker mindst lige så brændende, at branchen ikke skal være én, hvor mine kvindelige kollegaer og venner og bekendte (og alle andre for den sags skyld) enten krænkes eller må lade sig krænke i frygt for at blive udsmidt eller udstillet på mest pinlige og fornedrende vis. Jeg har længe skammet mig over branchens tilgivende natur, når det kommer til den slags adfærd. Og det skal stoppe.

**Marie Skjerning forestillingsleder**

Jeg ønsker et godt arbejdsmiljø for alle hvor fokus flyttes fra magt, mandat og historisk vanetænkning til en kultur der rummer den enkeltes grænser, giver plads til dialog uden at det koster det vi brænder for og er passioneret omkring! Og et langt større fokus på arbejdsglæde og tydelig kommunikation hvor det er muligt at sige fra og gøre opmærksom på at **#dufuckermedminarbejdsglæde!** Stop med at blande det private med arbejde - for jeg gør mig umage og tager det seriøst og det samme forventer jeg af dig!

**Mohamed Ali Osman, skuespiller**

Jeg skriver under fordi jeg ønsker at gøre op med min egen blindhed og for at skabe et sprog for i fremtiden at tale om magt.

**Ronja Mannov Olesen underviser i filmproduktion**

Diskrimination og ulighed gennemsyrer den danske filmbranche fra top til bund. Det må stoppe nu!

**Clara Morild Marckmann, skuespiller**

Fordi jeg er ny i branchen og gerne vil stoppe de her episoder før de gør ud over flere mennesker, og ikke vil arbejde i et miljø hvor jeg skal være bange for min stillings sikkerhed på grund af autoritære figures misbrug af deres position

**Iben Albinus Sabroe, manusforfatter**

Magtmisbrug er uacceptabelt uanset hvilket køn, det går ud over.

**Hans Christian Gimbel, instruktør, teaterleder**

Fordi det fordrer os til at reagere istedet for at acceptere en kultur, hvor magt i overdreven grad kan føre til overgreb

**Rikke fokdal, filmklipper**

Jeg skriver under fordi vi skal bryde stilheden, hjælpe de ramte og krænkerne stilles til ansvar. Men også skabe en fremtid hvor man kan gi hinanden en krammer når vi mødes uden at være bange for beskyldninger. Taknemmelig og håbefuld.

**Nynne Selin Eidnes, filmproducent**

Jeg skriver under fordi jeg er producent i den danske filmbranche og fordi jeg har et ansvar for at alle uanset køn bliver behandlet ordentligt uden krænkelser

**Ari Alexander skuespiller**

Fordi jeg ikke er en fucking idiot!

**Piet Bertelsen, teaterled**er

Et trygt og sikkert arbejdsmiljø er de bedste rammer for alle medarbejdere i en scenekunstnerisk produktion. Og sådan skal det være som et ultimativt grundvilkår for at alle kan føle, de har en god og tryg arbejdsplads, hvor de kan være med til at skabe bedst mulig kunst. Det burde være en selvfølge... men desværre. Derfor bakker jeg op og støtter, at vi ledere har et ekstra og særligt ansvar overfor alle vores medarbejdere.

**Emma Swenninger skuespiller**

Endelig er det forandring igang! Kraft mod og tålmodighet!

**Martin Miehe Renard, dramatiker og instruk**tør

Fordi tiden er inde for alle parter - og mænd i særdeleshed - til at udvise almindelighed anstændighed. Kort og godt!

**Meike Bahnsen, skuespiller**

Vi er stærke sammen ❤️

**Christiane Olsen instruktørassistent.**

Stop stilheden. Lad os træde ud af ensomhedens mørke offerrolle og ind i lyset af et handlende fællesskab, hvor vi sammen kan finde styrken til at reagere.

**Louise Fribo, sanger**

Hvis ikke vi siger fra sker der ingen ændringer.

**Helene Egelund, skuespiller**

Jeg skriver under i solidaritet med alle de kvinder og mænd, som har været udsat for seksuelle krænkelser, små som store. Og fordi jeg tror dette er et stort skridt ud af undertrykkelse, skam og skyld. Måske har vi hver i sær på en måde spillet de roller vi troede var vores, uden helt at være os det bevidste. Både mænd og kvinder har spillet med bind for øjnene, ledt af århundredes, årtusinders indgroede sociale arv, nu er det slut, hurra. Lad en ny tid begynde.

**Mikkel Blaabjerg Poulsen**

Ingen skal nogensinde opleve krænkelser eller overgreb. Punktum.

**Statist i en film i 70’erne**

...fordi tavsheden og skammen skal stilnes og ansvaret placeres rette sted. Fordi jeg var næsten 40 år om det. Fordi ingen form for magt skal udnytte og misbruge børn, unge eller voksne piger, kvinder, drenge og mænd.